
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: /2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. december 13.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2013. december 18-án tartandó munkaterv szerinti ülésére

. napirendhez

Tárgy: Faluszolga Kft. (TÁVÜSZ Kft.) könyvvizsgálójának megválasztása
Tisztelt Képviselő-testület!

A gazdasági társaságokról szóló 2006. évi IV. törvény (Gt.) 12. § (1) f) pontja, illetve 19. §  (4) bekezdése értelmében a Faluszolga Kft., illetőleg névváltozás okán a Tápiómenti Városüzemeltetési és Szolgáltató Kft. alapító okiratában meg kell határozni a tagok által kijelölt első könyvvizsgáló nevét (lakóhelyét, székhelyét). Ezt követően - ha a törvény kivételt nem tesz - a könyvvizsgálót a legfőbb szerv választja, és e személy nevét az alapító okiratnak nem kell tartalmaznia.

A Gt. 42. § (1) és (3) bekezdése szerint a társaság legfőbb szervének a társaság könyvvizsgálóját határozott időre, de legfeljebb öt évre kell megválasztani. A könyvvizsgáló megbízatásának időtartama nem lehet rövidebb, mint az őt megválasztó taggyűléstől (közgyűléstől) az üzleti év számviteli törvény szerinti beszámolóját elfogadó taggyűlésig (közgyűlésig) terjedő azon időszak, amelynek a felülvizsgálatára megválasztották. 
A társaság könyvvizsgálójává az választható, aki az erre vonatkozó jogszabály szerint a könyvvizsgálók nyilvántartásában szerepel. Egyebekben a könyvvizsgálóra vonatkozó szakmai képesítési és etikai követelményeket, valamint az összeférhetetlenségi szabályokat külön törvény állapítja meg.

A könyvvizsgálói megbízás elfogadásának az minősül, ha a könyvvizsgáló megválasztását követő kilencven napon belül megbízási szerződést köt a gazdasági társaság ügyvezetésével. A határidő eredménytelen elteltével a könyvvizsgáló megválasztása hatálytalanná válik és a legfőbb szervnek másik könyvvizsgálót kell választania.

Miután a Faluszolga Kft. könyvvizsgálójának megbízása lejárt, a fentiek alapján a Képviselő-testületnek – mint az egyszemélyi tulajdonost, Sülysáp Város Önkormányzatát képviselő szervnek – ismételten könyvvizsgálót kell választania.
Az eddigi időszakban Dr. Németh József, (címe: 1044 Budapest, Nagyszombati utca 15.) végezte ezeket a feladatokat, és továbbra is vállalná 100 ezer Ft+áfa éves díj ellenében.

Javaslom az ismételt megválasztását.
…/2013. (XII. 18.) ÖKT határozati javaslat
Sülysáp Város Önkormányzatának Képviselő-testülete – az egyszemélyi tulajdonos, Sülysáp Város Önkormányzata képviseletében – a gazdasági társaságokról szóló 2006. évi IV. törvény előírásai alapján a következő döntést hozza: 

1./ A Faluszolga Kft. – névváltozást követően: Tápiómenti Városüzemeltetési és Szolgáltató Kft. – (székhelye: 2241 Sülysáp, Szent István tér 1.; képviseli: Füles József ügyvezető) könyvvizsgálatára Dr. Németh József könyvvizsgálót (adószáma: 64169235-1-41, EV-885234; székhelye: 1044 Budapest, Nagyszombati utca 15.) választja meg a 2013. évtől 5 éves időtartamra.

2./ A könyvvizsgáló feladataként a társaság számviteli törvénnyel összhangban elkészített egyszerűsített éves beszámolójának könyvvizsgálatát és arról könyvvizsgálói jelentés kibocsátását jelöli meg.
3./ A könyvvizsgálat díját a 2013. gazdasági év tekintetében – a benyújtott ajánlat szerinti – 100.000 Ft+áfa összegben állapítja meg. 
4./ Felkéri az ügyvezetőt, hogy a szükséges könyvvizsgálói szerződést kösse meg.
Határidő: 1-3./ azonnal; 4./ 90 napon belül 
Felelős: polgármester, Faluszolga Kft. ügyvezetője
Sülysáp, 2013. december 13.

Horinka László s.k.

